stanford-oval/wikipedia huggingface dataset:
Sarvikuono (sarjakuvahahmo)

| Sarvikuono |
| --- | --- |
 Raivoava Rhino (kuvitus: Khari Evans)
Luoja(t):  Stan Lee & John Romita
Kustantamo:  Marvel
Ensiesiintyminen:  The Amazing Spider-Man vol. 1 #41 (1966)
Henkilötiedot
Oikea nimi:  Aleksei Mikhailovich Sytsevich
Status:  Aktiivinen
Pituus:  194 cm
Paino:  322 kg
Ryhmäsidokset:  Kuuden Kopla
Edelliset ryhmäsidokset:  Kingpin, Johtaja, Deadpool
Henkilöllisyydet:  Alex O'Hirn, Aleksei Sytsevich
Voimat:  Valtava fyysinen voima, nopeus, kestävyys gammasädekäsittelyn jäljiltä
Sarvikuono (esiintynyt Suomessa myös nimillä Rhino tai Sarvikuonomies), oikealta nimeltään Aleksei Sytsevich on Marvel-kustantamon sarjakuvahahmo, superroisto, joka esiintyy pääasiallisesti Hämähäkkimiehen ja Hulkin vihollisena. Hahmon ensiesiintyminen oli The Amazing Spider-Man-lehden numerossa 41 (1966). Sarvikuonon loivat käsikirjoittaja Stan Lee ja taiteilija John Romita (vanhempi).
Sarvikuono oli osa Neuvostoliiton supersotilasohjelmaa, jossa supervahvasta polymeerista tehty keinoiho sidottiin Sytsevichiin. Hidasälyisenä rikollisena Sarvikuono kuitenkin useimmiten tyytyy ryöstelemään pankkeja ja toimii usein kunnianhimoisempien tai älykkäämpien roistojen kätyrinä.
Sarvikuonon ensiesiintyminen Suomessa tapahtui Ihmesarjan numerossa 1 (1967).
Voimat ja varusteet

Sarvikuono on äärimmäisen voimakas fyysisesti ja voi nostaa noin 85-90 tonnia. Hän on myös yli-inhimillisen nopea lyhyillä matkoilla ja saavuttaa jopa 160 km/h hetkellisesti. Moisen nopeuden ja massan (Sarvikuono painaa noin 317 kg) yhteenlaskettu voima riittää tuhoamaan miltei minkälaisen rakennuksen tai laitteen tahansa Sarvikuonon tieltä. Sarvikuonon tiedetään lommouttaneen kahden tuuman mittaista terästä pelkästään puskuvoimallaan. Sarvikuonoa on näistä syistä myös erittäin vaikeaa vangita.
Hänen sietokykynsä haavoittumista ja kipua vastaan on kuitenkin Sarvikuonon yksi suurimmista voimista. Hän sietää alimmillaan -62 ja ylimmillään jopa 537 °C:ta. Tarvittaisiin jopa tonnin verran TNT:ta jotta Sarvikuonon uskomattoman kovaan kuoreen saisi reiän aikaiseksi.
Alun perin Sarvikuonon voimien lähde olikin hänen sarvikuonon ulkomuotoa muistuttava pukunsa. Puku oli eräässä vaiheessa pysyvästi kiinni, mutta pitkäaikaisen käytön vuoksi puvusta kumpuavat voimat siirtyivätkin Sarvikuonoon itseensä. Muut superroistot ovat myös jatkokäsitelleet Sarvikuonoa myöhemmin. Häntä on esimerkiksi säteilytetty gammasäteillä.
Ultimate Sarvikuono

Tuntemattomien ja salaisten tapahtumien kautta mies joka tulisi olemaan Sarvikuono varasti kokeellisen haarniskan USA:n armeijalta. Käyttäen hyödyksi puvun uskomattomia voimia, Sarvikuono ryösti pankin Manhattanilta, iskien päänsä holviin tuhoten sen. Ryöstön jälkeen hän murskasi kaiken tieltään kaduilta ja yritti paeta paikalta. Hämähäkkimies ehti paikalle, mutta Rautamies ehti kuitenkin pysäyttää Sarvikuonon ja vangita tämän.
Myöhemmin Sarvikuono taisteli uudelleen Hämähäkkimiestä ja USA:n armeijaa vastaan, mutta vikkelä Hämähäkkimies pääsi helposti tuhoamaan kömpelön Sarvikuonon virtapiirit. Tämän jälkeen armeija otti Sarvikuonon huostaansa.
Muut mediat > Vuoden 1994 animaatiosarja

Sarvikuono esiintyy muutaman kerran Hämähäkkimies-animaatiosarjassa. Sarvikuonon ääninäyttelyn teki Don Stark ja sarjassa Sarvikuono esiintyy pääasiallisesti Kingpinin kätyrinä.
Jaksot, jossa hänet nähdään ovat:
8 "Avaruuden asukas 1/3"
10 "Avaruuden asukas 3/3"
14 "Kavala kuusikko 1/2"
15 "Kavala kuusikko 2/2"
Jaksossa 50 "Mary Janen etsintä" oli Mysterion rakentama Sarvikuono-robotti.
54-58 Kuusi unohdettua soturia -tarinassa.
Muut mediat > Elokuvat

Paul Giamatti näyttelee Aleksei Sytsevichiä vuoden 2014 elokuvassa The Amazing Spider-Man 2. Hahmo esiintyy lyhyesti sekä elokuvan alussa että lopussa (jossa hän on saanut Gustav Fiersiltä Rhinon varusteet). Elokuvassa nähty Rhino muistuttaa enemmän hahmon Ultimate-versiota kuin perinteistä sarjakuvien Sarvikuonoa. Rhinon suunniteltiin palaavan vuodelle 2018 kaavaillussa The Amazing Spider-Man 3 -elokuvassa, kunnes elokuvan tuleminen peruttiin.
Alessandro Nivola näyttelee Aleksei Sytsevichiä vuoden 2024 elokuvassa Kraven the Hunter. Elokuvassa hän on venäläinen palkkasoturi, joka voi muuttua ihmissarvikuono-hybridiksi.
Ultimate Sarvikuono (kuvitus: Mark Bagley).
Sarvikuono Hämähäkkimiehen animaatiosarjassa
Hellas Planitia

Hellaksen suuri kraatteri NASA:n ottamassa luotainkuvassa.
Hellaksen altaan korkeuskartta.
Hellaksen erikoisia pinnanmuotoja.
Hellas Planitia eli Hellaksen allas on laaja törmäyskraatteri Marsissa. Se sijaitsee maahan hyvin näkyvän Syrtis Majorin eteläpuolella. Hellaksen löysi italialainen tähtitieteilijä Giovanni Schiaparelli 1800-luvun lopuilla.
Hellas Planitia on luultavasti syntynyt noin 3,9 miljardia vuotta sitten, kun suuri asteroidi törmäsi Marsiin. Hellas Planitia on Marsin kraattereista suurin. Sen halkaisija on 2 299,16 kilometriä ja syvyys jopa 8 kilometriä.
Valtavan kokonsa vuoksi Hellas Planitia oli Marsin ensimmäisiä pinnanmuotoja, jotka havaittiin kaukoputkella. Giovanni Schiaparelli antoi sille nimeksi Hellas (Kreikka). Törmäysallas tunnettiin jossain vaiheessa myös nimellä Lockyer Land, englantilaisen tähtitieteilijän Sir Joseph Norman Lockyerin mukaan. Lockyer oli italialaisen tähtitieteilijä Antoniadin mukaan laatinut ensimmäisen todella luotettavan kartan Marsista.
Aiheesta muualla

Kuvia tai muita tiedostoja aiheesta Hellas Planitia Wikimedia Commonsissa
Hellberg

Hellberg on muun muassa seuraavien henkilöiden sukunimi:
Björn Hellberg (s. 1944), ruotsalainen toimittaja, juontaja ja kirjailija
Elias Hellberg (1899–1956), suomalainen radiotehtailija
Elise Hellberg (1861–1927), suomalainen oopperalaulaja ja laulunopettaja
Göran Hellberg (1937–2021), Suomen ensimmäinen kisapappi
Hans-Eric Hellberg (1927–2016), ruotsalainen lasten- ja nuortenkirjailija
Helle Hellberg (1884–1980), suomenruotsalainen kirjailija
Håkan Hellberg (s. 1930), lääkäri, toimittaja
Juho Hellberg (1864–1933), suomalainen tehtailija, kirjapainonomistaja ja varhaisen työväenliikkeen aktiivi
Klaus Hellberg (s. 1945), suomalainen SDP:n ent. kansanedustaja
Magnus Hellberg (s. 1991), ruotsalainen jääkiekkomaalivahti
Raul Hellberg (1900–1985), suomalainen kilpapyöräilijä ja liikemies, kauppaneuvos
Rudolf Hellberg (1909–1969), suomalainen yrittäjä ja yritysjohtaja, kauppaneuvos, Raul Hellbergin veli.
Seuraavat henkilöt tunnetaan paremmin muulla nimellä, mutta heidänkin nimensä on ollut Hellberg:
Lauri Harvila (alk. Hellberg, 1901–1991), suomalainen eversti ja tykistörykmentin komentaja
Rakel Wihuri (o.s. Hellberg, 1905–1987), suomalainen kauppaneuvos ja kulttuurin tukija, Raul ja Rudolf Hellbergin sisar
Anna-Lisa Fahler (myöhemmin Hellberg, sittemmin Smeds, 1915–2005), Miss Suomi 1934.
Kuvitteellisia Hellbergejä

E. Hellberg, rakennusmies, kansanedustaja ja punakaartin päällikkö Väinö Linnan kirjassa Täällä Pohjantähden alla
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sarvikuonoleguaani

| Sarvikuonoleguaani |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Liskot Sauria
Heimo::  Leguaanit Iguanidae
Suku::  Sarvikuonoleguaanit Cyclura
Laji::  cornuta
Kaksiosainen nimi
 Cyclura cornuta  (Bonnaterre, 1789) 
Infobox OKNimi-testi OKIUCN-testi OK: 
Sarvikuonoleguaani (Cyclura cornuta) on sarvikuonoleguaanien sukuun kuuluva laji, joka on sukua kuubanleguaanille (C. nubila) ja sinileguaanille (C. lewisi). Eläin liikkuu päivällä.
Ulkonäkö ja koko

Yksilön pituus on 1–1,2 metriä. Lajin nimi juontuu kuonon yläosassa olevista sarvimaisista suomuista, joita on kolmesta viiteen. Keskivartalo, jalat ja häntä ovat tukevat ja pää on suuri. Väri on yleensä harmaa. Nuorilla yksilöillä on joskus ihossa vaaleita kuvioita. Koirailla on joskus kaulassa pussimainen muodostuma.
Levinneisyys ja elinympäristö

Sarvikuonoleguaania tavataan Haitissa ja Dominikaanisessa tasavallassa. Se elää pääasiallisesti kuivilla alueilla, mutta sitä on tavattu myös kosteista trooppisista metsistä. Laji on erittäin uhanalainen, ja ainoa vakaa populaatio on Dominikaanisen tasavallan lounaisosassa.
Lisääntyminen

Munia on 5–19.
Ravinto

Sarvikuonoleguaani syö puiden lehtiä ja hedelmiä sekä joskus myös selkärangattomia eläimiä.
Aiheesta muualla

Kuvia tai muita tiedostoja aiheesta Sarvikuonoleguaani Wikimedia Commonsissa
Hellas (yritys)

Hellaksen makeistehdas
Hellas-pastilleja (rasia 1940- ja 1950-lukujen vaihteesta).
Oy Hellas Ab oli suomalainen makeisalan yritys, joka toimi Maarian pitäjän (kuntaliitoksen jälkeen Turun) Kärsämäen kylässä. 
Anton Rudolf Gardberg aloitti makeisten valmistuksen Turussa vuonna 1899 ja perusti yhtiön vuonna 1910. Yhtiö hankki Kärsämäestä tehtaan vuonna 1915, jonne valmistus siirrettiin.
Hellaksen tehdas aloitti toimintansa vuonna 1916 entisen Amalienborgin panimon rakennuksissa. Tehtaan perusti turkulainen Gardbergin kauppiassuku. Hellas- ja Huhtamäki-yhtymän yhteisyritys Huhtamäki-Hellas Oy perustettiin vuonna 1934. Yrityksen nimi oli Suklaatehdas Hellas Oy vuodesta 1940. Hellas sulautui vuonna 1951 Huhtamäki-yhtymään. Hellas toimi vuoteen 2006 asti osana Leafia, jolloin Leaf siirsi tuotannon ulkomaille. Hellas yhdistettiin Leafiin vuonna 1987.
Hellaksella sai alkunsa muun muassa Tupla-patukat.
Aiheesta muualla

Hellaksen ja Leafin makeisia Elinkeinoelämän keskusarkiston Aikakone-sivustolla
https://www.porssitieto.fi/yhtiot/lisaa/hellas.shtml
Scars & Worship

| Scars & Worship Verivala & Vulva Infernum |
| --- | --- | --- |

Split-albumin tiedot
 Julkaistu: 15. heinäkuuta 2004
 Tyylilaji: black metal
 Kesto: 10.14
 Levy-yhtiö: Debemur Morti Productions
Verivalan muut julkaisut
| Uuden aamun sarastus 2004 | Scars & Worship 2004 | A Fallen World's Conspiracy 2006 |
Vulva Infernumin muut julkaisut
|   | Scars & Worship 2004 | In Vulva Infernum (demo) 2004 |
Scars & Worship on black metal -yhtyeiden Verivalan sekä Vulva Infernumin split-albumi. Se on julkaistu vuonna 2004 levymerkillä Debemur Morti Productions.
Kappaleet

Verivala - Arpeni kannan ikuisesti – 3.31
Vulva Infernum - Tempus Satani Adventus – 6.43
Kokoonpano

Atvar – laulu, kitara, basso
Goat Tormentor – laulu, kitara, basso, rummut
Darkness – laulu, kaikki instrumentit
Aiheesta muualla

Scars & Worship Discogsissa. (englanniksi)
Albumi Scars & Worship Encyclopaedia Metallum -sivustolla (englanniksi)
Salenstein

| Salenstein |
| --- | --- |
 Salensteinin kylän aukio.
 vaakuna
 Salensteinin sijainti Thurgaun kantonissa.
 Koordinaatit: 47°40′N, 9°3′E 
Valtio:  Sveitsi
Kantoni:  Thurgau
Piirikunta (Bezirk):  Kreuzlingen
Hallinto:  
 – Asutustyyppi:  Kunta
Pinta-ala:  
 – Kokonaispinta-ala:  6,540 km²
Korkeus:  400 m
Väkiluku (2020):  1 411
Aikavyöhyke:  UTC+1
 – Kesäaika:  UTC+2
Postinumero:  8268, 8269
 
 www.salenstein.ch 
Infobox OKVirheellinen NIMI-arvo: 
Salenstein on kunta ja kaupunki Sveitsin Thurgaun kantonin Kreuzlingenin piirikunnassa. Kunnan pinta-ala on 6,5 neliökilometriä, ja vuonna 2020 siellä asui 1 411 ihmistä. Kunta koostuu Salensteinin, Mannenbachin ja Fruthwilenin kaupungeista.
Historia

Salensteinin lähellä Eichholz-nimisellä alueella sijaitsee myöhäisen Hallstattin kulttuurin kaudelta (750-450 eKr.) peräisin olevia hautakumpuja. Kaupunki mainitaan asiakirjoissa ensimmäisen kerran vuonna 1092 nimellä Salestein.
Salensteinin linna rakennettiin 1100-luvulla Reichenaun luostarin ministerialistienselvennä (feodaalisen ylimyksen palveluksessa olevien vapaiden ritarien) asuinpaikaksi. Pienemmät linnat, kuten Sandegg ja Riederen, rakennettiin asuinpaikoiksi virkamiehille. Maaoikeudet (Herrschaft) ja alempi oikeusaste kuuluivat luostarille.
Salensteinin leuto ilmasto oli suotuisa viinin tuotannolle sekä kirsikoiden kasvatukselle ja puutarhanhoidolle. Vuonna 1817 entinen Hollannin kuningatar, Ranskan keisari Napoleon III:n äiti Hortense de Beauharnais osti Arenenbergin linnan, mikä takasi työtä ja toimeentuloa lukuisille Salensteinin asukkaille. Napoleon III:n kuoleman jälkeen keisarinna Eugénie vieraili Arenenbergissä useita kertoja, kunnes lahjoitti sen kantonille vuonna 1906.
Kansalliset perintökohteet

Salensteinin kunta on Napoleon III:n kotiseutua: hän asui nuorena Arenenbergin linnassa, joka toimii nykyisin Napoleonin kotimuseona. Linnasta on tehty Sveitsin kansallinen kulttuuriperintökohde. Kunnan alueella sijaitsee myös kolme muuta linnaa, joista kulttuuriperintökohteita ovat Arenenbergin lisäksi Eugensbergin ja Louisenbergin linnat.
Harhauttaminen

Liittoutuneet käyttivät toisessa maailmansodassa ilmatäytteisiä sotilasajoneuvoja, joilla harhautettiin vihollisen tiedustelua.
Harhauttaminen on vaikuttamista kohteen toimintaan toimittamalla sille väärää tietoa. Harhauttamisella johdetaan vastustajan päättäjiä harhaan tai suojataan omaa kapasiteettia. Harhauttaminen on sotilaallisesti johtamissodankäynnin osatekijä.
Harhauttamisen asetettu tavoite on saattaa vastustajan päättäjät tekemään päätöksiä, jotka auttavat omien tavoitteiden saavuttamista. Ideaalisesti harhauttaminen aiheuttaa epävarmuutta vastustajan päätöksentekoon.
Harhauttaminen käyttää hyväksi kohteella olevaa tietoa ja asenteita. On vaikea muuttaa suurta joukkoa tietoa, on tehokkaampaa tehostaa olevia käsityksiä ja käyttää niitä hyväksi omassa toiminnassa. Tämä on myös psykologisen sodankäynnin avainasioita.
Kiinalaisen strategin Sunzin mukaan kaikki sodankäynti perustuu harhauttamiseen.
Harhauttamisen keinoja ovat omien harhauttavien aikomusten, kapasiteettien ja asetelmien tekeminen. Avainasioita harhauttamisessa ovat:
sillä on oltava tavoite, joka tukee omaa toimintaa
kohteena olevalla (vastustajan komentajalla) on oltava valtuudet tehdä haluttu päätös
harhauttamisen perusteet on oltava jo etukäteen kohteen tietopääomaa. Harhauttaminen perustuu siis kohteen hyvään tuntemiseen, suureen määrään tietoa.
sitä on pystyttävä tukemaan käskyluonnoksella
on oltava keinot todentaa harhautuksen tehokkuus sen edetessä.
Esimerkkejä

Mainilan laukaukset oli Mainilan kylässä tapahtunut, Neuvostoliiton lavastama välikohtaus, joka johti Suomen ja Neuvostoliiton välisen hyökkäämättömyyssopimuksen yksipuoliseen purkamiseen. Neljä päivää myöhemmin alkoi Suomen ja Neuvostoliiton välinen talvisota Neuvostoliiton hyökätessä Suomeen.
Harhauttaminen oli merkittävässä asemassa mm. Normandian maihinnousussa kesällä 1944. Maihinnousuun liittyneitä harhautusoperaatioita kutsuttiin yhteisnimellä Operaatio Fortitude.
Harhauttaminen on erityisen käyttökelpoista sellaisessa toiminnassa, jota ei voida salata. Kyseisen toiminnan tarkoituksesta voidaan antaa harhauttava kuva. Jom kippur -sota vuonna 1973 ja Libanonin sota 1982 alkoivat vasta useiden Israelin harhautusryhmittymisten jälkeen rajalle. Kuva jota pyrittiin antamaan oli, että kyse on tavanomaista vuosittaisesta harjoituksesta rajalla.
Ronald Reaganin SDI-projektia (Strategic Defense Initiative) pidetään harhauttamisoperaationa. Hankkeen vastustajat Yhdysvalloissa antoivat suunnitelmalle nimen ”Tähtien sota”, viitaten sen väitettyyn scifimäisen korkeaan teknologiaan.
Venäjänkielinen termi "maskirovka" tarkoittaa peiteltyä sodankäyntiä, usein käyttäen "hyödyllisiä idiootteja". Peitellyt sotilasoperaatiot Ukrainassa 2014 toivat ensimmäistä kertaa, sosiaalisen median kautta, näkyviin miten suurvalta pystyy horjuttamaan vastustajaa, jolla ei ole valmiutta torjua tällaista hyökkäystä. Vääristellyllä tiedottamisella sekä avustamalla ja johtamalla paikallisia pienempiäkin ääriryhmiä voidaan luoda keinotekoisia konflikteja, jotka asteittain muuttuvat todellisiksi. Maskirovkalla luodaan olosuhteet, jotka oikeuttavat konventionaaliseen  aseelliseen hyökkäykseen. Vrt. Mainilan laukaukset.
Saumamyrkkyluikero

| Saumamyrkkyluikero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Blennioidei
Heimo::  Luikerot Blenniidae
Suku::  Meiacanthus
Laji::  atrodorsalis
Kaksiosainen nimi
 Meiacanthus atrodorsalis  (Günther, 1877) 
Katso myös
   Saumamyrkkyluikero Wikispeciesissä   Saumamyrkkyluikero Commonsissa 
Infobox OKNimi-testi OKIUCN-testi OK: 
Saumamyrkkyluikero (Meiacanthus atrodorsalis) on luikeroihin kuuluva kala. Sen purema on myrkyllinen.
Koko ja ulkonäkö

Saumamyrkkyluikero kasvaa noin 11 cm pitkäksi. Se on edestä sinivihreä, selästä pyrstöön keltainen. Pyrstö on keltainen ja haarukanmuotoinen. Silmän alapuolella kulkee vino musta juova jonka reunat ovat neonsiniset.
Alkuperä

Saumamyrkkyluikero elää luonnossa Tyynenmeren länsiosissa.
Käyttäytyminen

Saumamyrkkyluikero on niin aggressiivinen, että sitä on pidettävä joko yksitellen tai pariskuntana. Se voi purra sormeen, jos joku työntää kätensä akvaarioon. Kalan purema on myrkyllinen ja voi aiheuttaa allergisen reaktion.
Ravinto

Saumamyrkkyluikero syö lihapitoista ruokaa.
Samawa

| Samawa (السماوة, Samāwah) |
| --- | --- |

 Samawa
 Koordinaatit: 31.315°N, 45.281°E 
Valtio:  Irak
Maakunta:  Muthanna
Piirikunta:  Samawan piirikunta
Väkiluku (2013)  (arvio, koko Diwaniyyan piirikunnan väestö):  280 000
Infobox OKVirheellinen NIMI-arvo: 
Samawa (arab. السماوة‎, Samāwah; tai as-Samawa) on Irakin Muthannan kuvernoraatin keskuskaupunki. Se sijaitsee Eufratjoen varrella, linnuntietä noin 238 kilometriä Bagdadin keskustasta eteläkaakkoon. Maanteitse matkaa on noin 266 kilometriä.
Samawan piirikunnassa asui vuonna 2013 noin 280 000 ihmistä (eli 41 % koko maakunnan 682 520 asukkaasta). Vuoden 2004 asukaslukuarvio Samawan kaupunkiin oli 131 900 henkeä.
Kaupunki on seudun maatalouskaupan keskus. Alueella on viini- ja hedelmätarhoja. Samawassa on suuri sementtitehdas.
Eufrat Samawassa.
Junia Samawan rautatieasemalla (2006).
Aiheesta muualla

Kuvia tai muita tiedostoja aiheesta Samawa Wikimedia Commonsissa
Seán T. O’Kelly

| Seán T>  O’Kelly |
| --- | --- |

Irlannin presidentti
 1945–1959  
Edeltäjä:  Douglas Hyde
Seuraaja:  Eamon de Valera
Kansanedustaja
 1918–1945  
Vaalipiiri:  Dublin
Henkilötiedot
Syntynyt: 25. elokuuta 1882 Dublin
Kuollut: 23. tammikuuta 1966 (83 vuotta) Dublin
Tiedot
Puolue:  Sinn Féin
Uskonto:  katolinen
 Nimikirjoitus
Seán Thomas O’Kelly (25. elokuuta 1882 Dublin – 23. tammikuuta 1966 Dublin) oli irlantilainen poliitikko, joka toimi maansa presidenttinä 1945–1959.
O’Kelly työskenteli nuorena kirjastossa. Hänestä tuli Sinn Féinin perustajan Arthur Griffithin työtoveri. Vuodesta 1913 hän osallistui vapaaehtoisten värväykseen, ja joutui vankilaan 1916 pääsiäiskapinan yhteydessä. Hänet valittiin parlamenttiin 1918 ja hän edusti siellä Dublinin eri osien vaalipiirejä vuoteen 1945 asti. Éamon de Valeran hallituksessa hän oli varapääministeri, myöhemmin terveysministeri ja valtiovarainministeri. Hän oli harras katolinen ja hoiti puolueen yhteyksiä kirkkoon. O’Kelly valittiin presidentiksi 1945 ja toiselle kaudelle 1952 ilman vastaehdokkaita. Toisen kautensa päätyttyä hän vetäytyi politiikasta.
Scarlxrd

| Scarlxrd |
| --- | --- |
 Scarlxrd vuonna 2021.
Henkilötiedot
Koko nimi:  Marius Lucas Antonio Listhrop
Syntynyt: 19. kesäkuuta 1994 (ikä 30) Wolverhampton, Länsi-Midlands, Yhdistynyt kuningaskunta
Ammatti:  rap-artisti, laulaja, sanoittaja
Muusikko
Taiteilijanimi:  Mazzi Maz
Laulukielet:  englanti
Aktiivisena:  2014–
Tyylilajit:  trap metal, rap metal, hip hop, nu metal
Soittimet:  laulu
Levy-yhtiöt:  Island Records, Lxrd
Aiheesta muualla
Kotisivut
  [ Muokkaa Wikidatassa ] [ ohje ]  
Marius Lucas Antonio Listhrop (s. 19. kesäkuuta 1994 Wolverhampton, Länsi-Midlands), tunnetaan paremmin taiteilijanimellä Scarlxrd (lausutaan ”scarlord”), on brittiläinen rap-artisti. Hänet tunnetaan uniikista musiikkityylistään, jossa yhdistyy trapin ja metallimusiikin elementtejä. Ennen musiikkiuraansa Listhrop tunnettiin tubettajana nimellä Mazzi Maz. Hän aloitti musiikkiuransa nu metal -bändi Myth Cityn laulajana.
Listhropin suosio nousi, kun hän julkaisi singlen ”Heart Attack” sekä sen musiikkivideon. Musiikkivideolla on vuonna 2022 jo lähes 100 miljoonaa näyttökertaa YouTubessa.
Diskografia > Studioalbumit

スカー藩主 (2016)
Rxse (2016)
Cabin Fever (2017)
Chaxsthexry (2017)
Lxrdszn (2017)
Dxxm (2018)
Infinity (2019)
Immxrtalisatixn (2019)
Acquired Taste: Vxl. 1 (2019)
Scarhxurs (2020)
Fantasy Vxid (2020)
Dxxm II (2021)
DeadRising (2021)
Acquired Taste: Vxl. 2 (2022)
Diskografia > EP:t

Thrxwaways As Prxmised (2019)
FantasyVxid; Intrx (2020)
FantasyVxid; Spring (2020)
FantasyVxid; Autumn (2020)
FantasyVxid; Winter (2020)
FantasyVxid; Summer (2020)
LXRDMAGE yhdessä Ghostemanen kanssa (2021)
Atv2. Act I: Genesis (2022)
Atv2. Act II: Severance (2022)
Atv2. Act III: Cxnflict (2022)
Atv2. Act IV: Prxmise (2022)
Lxlwut? (2022)
Aiheesta muualla

Virallinen sivusto (englanniksi)
Scarlxrd vuonna 2018.
Seán Ó Faoláin

Seán Proinsias Ó Faoláin (synt. John Francis Whelan) (22. helmikuuta 1900 Corkin kreivikunta – 20. huhtikuuta 1991 Dublin) oli irlantilainen kirjallisuudentutkija ja kulttuurikriitikko. Ó Faoláinin romaaneja ja novelleja sävyttää tyypillisesti terävä ironia ja lyyrinen impressionismi. Hän kirjoitti myös elämäkertateoksia ja matkakuvauksia.
Seán Ó Fearghaíl

| Seán Ó Fearghaíl |
| --- | --- |

Ceann Comhairle
 10. maaliskuuta 2016–  
Edeltäjä:  Seán Barrett
Henkilötiedot
Syntynyt: 17. huhtikuuta 1960 (ikä 64) Newbridge, Kildaren kreivikunta, Irlanti
Kansalaisuus:   Irlanti
Tiedot
Puolue:  Fianna Fáil
Aiheesta muualla
www.seanofearghail.ie
Seán Ó Fearghaíl (s. 17. huhtikuuta 1960) on irlantilainen Fianna Fáil -puoluetta edustava poliitikko, joka on toiminut Irlannin parlamentin Oireachtasin alahuoneen eli Dáil Éireannin jäsenenä vuodesta 2002 ja sen puhemiehenä eli Ceann Comhairlena vuodesta 2016 lähtien.
Ó Fearghaíl pyrki Dáil Éireanniin vuosien 1987, 1989 ja 1992 parlamenttivaaleissa Kildaren vaalipiiristä muttei tullut valituksi. Vuosien 1991 ja 1997 paikallisvaaleissa hänet valittiin Kildaren kreivikunnanvaltuustoon. Vuoden 1997 parlamenttivaaleissa hän pyrki jälleen Dáil Éireanniin Kildare Southin vaalipiiristä, ja myöhemmin samana vuonna parlamentin ylähuoneeseen Seanad Éireanniin maatalouspaneelin toimittamassa vaalissa.
Vuonna 2000 Ó Fearghaíl valittiin Seanad Éireanniin, jossa hän istui, kunnes vuoden 2002 parlamenttivaaleissa hänet valittiin Dáil Éireanniin Kildare Southin vaalipiiristä. Hänet valittiin uudelleen samasta vaalipiiristä vuosien 2007, 2011 ja 2016 parlamenttivaaleissa.
Vuoden 2016 vaalien jälkeen Ó Fearghaíl valittiin Dáil Éireannin puhemieheksi eli Ceann Comhairleksi. Puhemiehen vaali suoritettiin ensimmäistä kertaa suljetulla lippuäänestyksellä. Puhemiehenä hän säilytti paikkansa Dáil Éireannissa automaattisesti vuoden 2020 parlamenttivaaleissa, joiden jälkeen hänet valittiin puhemieheksi uudelleen.
Ó Fearghaíl puhuu sujuvasti iiriä.
Sammaleläimet

| Sammaleläimet |
| --- | --- |
 Sammaleläimiä; keskellä oikealla Kulkusammaleläin, ylhäällä vasemmalla saman lajin statoblasti.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Sammaleläimet Bryozoa  Ehrenberg, 1831
Synonyymit
 Ectoprocta Nitsche, 1870 
Luokat
 Gymnolaemata  Järvisammaleläimet Phylactolaemata  Stenolaemata 
Katso myös
   Sammaleläimet Wikispeciesissä   Sammaleläimet Commonsissa 
Infobox OKNimi-testi OK: 
Sammaleläimet (Bryozoa tai Ectoprocta) on yksi eläinkunnan pääjaksoista. Ne ovat vedessä eläviä, tavallisesti runkokuntia muodostavia selkärangattomia, jotka ovat sukua pikarimadoille. Ne muodostavat sammalmaisen peitteen esimerkiksi kiviin tai vesikasveihin. Runkokunnan eri yksilöt voivat olla kehittyneitä eri tehtäviin.